Un vaccin dezvoltat în 1921 ar putea să ne salveze de Covid-19.
Vaccinul BCG, conceput pentru TBC, ar putea fi folosit împotriva infecției Sars-Cov2. Procesul de cercetare din Marea Britanie face parte din studiul internațional Brace, care are loc și în Australia, Olanda, Spania și Brazilia.
Oamenii de știință din Marea Britanie au început testarea vaccinului BCG, dezvoltat în 1921, pentru a vedea dacă poate salva oamenii de coronavirus, scrie BBC.Vaccinul a fost conceput pentru a opri tuberculoza, dar există unele dovezi că ar fi eficient și împotriva altor infecții.Dar, deși milioane de oameni din Marea Britanie au fost vaccinați cu BCG în copilărie, se crede că ar trebui vaccinați din nou pentru a fi protejați de alte infecții.Vaccinurile sunt concepute pentru a antrena sistemul imunitar într-un mod foarte vizat, care lasă o protecție durabilă împotriva unei infecții, spun cercetătorii.Dar acest proces provoacă, de asemenea, schimbări pe scară largă în sistemul imunitar. Acest lucru pare să sporească răspunsul la alte infecții și oamenii de știință speră că poate oferi chiar și corpului nostru un avantaj împotriva coronavirusului."Acest lucru ar putea avea o importanță majoră la nivel global", a declarat pentru BBC profesorul John Campbell, de la Universitatea Publică de Cercetare din Exeter.Procesul de cercetare din Marea Britanie face parte din studiul internațional Brace, care are loc și în Australia, Olanda, Spania și Brazilia, recrutând 10.000 de persoane în total.